Diari Oficial de la Generalitat Valenciana


Sumari del DOGV 4289, del 10-07-2002 (2002/7080)

Notificació de l'edicte sancionador de multes ESSANc/353/01, al senyor Derek Gerard O'Sullivan, d'Alacant.
----------------------------------------------------------------------------------------------------------

### Dades del document

Número de DOGV
:   4289

Data del DOGV
:   10-07-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7080


Organisme emissor
:   Conselleria de Justícia i Administracions Públiques

Tipus de document
:   Anunci

Notificació de l'edicte sancionador de multes ESSANc/353/01, al senyor Derek Gerard O'Sullivan, d'Alacant. [2002/X7080]
  
De conformitat amb allò que ha acordat esta Secretaria General, i a l'empara del que disposa l'article 59.4 de la Llei 30/92, de Règim Jurídic de les Administracions Públiques i del Procediment Administratiu Comú, per mitjà del present edicte es notifica al senyor Derek Gerard O'Sullivan, amb últim domicili conegut a la Residencial Las Amapolas, 1 - Bl. 3- núm. 53 de la localitat d'Orihuela, Acord d'Iniciació I-2001/0353, de data 8.4.2002, dictat en l'expedient sancionador, que s'està tramitant al Servici d'Espectacles i Establiments Públics:
  
?Vista la denúncia formulada per la Unitat de la Policia Autonòmica d'Alacant i realitzades les actuacions prèvies pertinents de conformitat amb el que disposa l'art. 12 del RD 1.398/93, de 4 d'agost, pel qual s'aprova el Reglament per a l'exercici de la potestat sancionadora, s'ha pogut comprovar la realització dels següents fets:
  
El dia 27 d'octubre de 2001, a les 1,55 hores, es va realitzar inspecció a l'establiment denominat Pub Smiling Jack'S, situat al Centre Comercial Aguamarina, cra. nacional 332, d'Orihuela, el titular del qual és el Sr. Derek Gerard O'Sullivan, amb domicili a la Residencial Las Amapolas, 1, bloc 3, núm. 53, d'Orihuela, i es va verificar que mancava de llicència municipal d'obertura, fulls de reclamacions i del cartell de prohibició d'entrada a menors de 16 anys.
  
Els referits fets poden constituir unes infraccions qualificades de molt greu, greu, greu tipificades en els arts. 23 a), 22 a), 22 f) de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'art. 26.c) de la citada llei, el qual establix:
  
Les faltes molt greus se sancionaran amb multa en quantia de 6.010,13 a 60.101,21 euros, suspensió d'autorització en matèria de locals o recintes, instal·lacions o servicis per termini no superior a un any, revocació definitiva d'autoritzacions en matèria de locals o recintes, instal·lacions o servicis, baixa de les empreses del registre corresponent amb prohibició d'organització d'espectacles o activitats recreatives per temps no superior a un any i clausura de locals.
  
La comesa d'infraccions molt greus podrà implicar independentment de la sanció pecuniària que corresponga, la suspensió o prohibició d'espectacles o activitats concretes, en tant no s'esmenen les deficiències que hagueren originat la imposició d'aquelles.
  
En el present supòsit es proposa una sanció de 6.160,37 euros i clausura del local de referència.
  
Les faltes greus se sancionaran amb multa en quantia de 601,02 a 6.010,12 euros, suspensió d'autorització en matèria de locals o recintes, instal·lacions o servicis per termini no superior a sis mesos, i en el present supòsit la sanció seria de 751,27 euros i de 751,27 euros.
  
Les sancions ascendixen a un total de 7.662,91 euros.
  
Tot això sense perjuí del que resulte de la instrucció, l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'art. 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposa l'art. 31 de la citada Llei 2/1991, de la Generalitat Valenciana; els arts. 127 a 138 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/93, de 4 d'agost, s'acorda:
  
La incoació del corresponent expedient sancionador contra el senyor Derek Gerard O'Sullivan per presumpta infracció de l'article 23 a), 22 a), 22 f) de la Llei 2/1991, i se li comunica que d'acord amb el que disposa l'art. 8.1 del RD 1.398/93, podrà reconéixer voluntàriament la seua responsabilitat; en este cas es resoldrà el procediment amb la imposició de la sanció que hi escaiga.
  
Així mateix, s'acorda nomenar instructor i secretari de l'expedient sancionador Walenka Arévalo Caballero i Mª Ángeles Sebastiá Rodríguez respectivament, als quals es notificarà en forma este nomenament, així com als inculpats, de conformitat amb el que establix l'art. 135 de la Llei 30/92, RJ-PAC, i l'art. 13.2 del RD 1.398/93, perquè en qualsevol moment del procediment puguen ser objecte de recusació, segons el que disposen els arts. 28 i 29 del la citada Llei 30/92, RJ-PAC.
  
En virtut del que establix l'art. 16.1 del RD 1.398/93, se li concedix un termini de quinze dies, comptats a partir del següent a la notificació del present Acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en dit termini, el present Acord podrà ser considerat Proposta de Resolució amb els efectes previstos en els arts. 18 i 19 del RD 1.398/93?,
  
I perquè servisca de notificació a l'interessat mencionat anteriorment, s'expedix el present edicte.